Document ID: /roh_data/filtered/fineweb-2-filterrobots_roh.jsonl.gz/59685

Suenter dratgadas intensivas sajan duas bovas vegnidas giu la sonda suentermezdi e bloccheschan la via da l'Alvra. A Filisur, en la regiu na Bellaluna, ed a Bravuogn, datiers da la chava da glera Oldis, na saja la via betg passabla. Quai communitgescha la polizia chantunala.
Policists sajan al lieu per giuditgar la situaziun. Persunas na sajan betg vegnidas en las bovas. Il sviament per ir en l'Engiadina saja pussaivel mo via Flüela ubain Güglia, uschia la polizia.
La polizia chantunala quinta da pudair avrir la via la dumengia saira a las 19:00.
RR novitads 17:00